Salle Favart

Ech téïate nacionnal éd l' Opéra-Comike, étou lonmé « salle Favart », ch' est ène salle d' éspéctakes plachée place Boieldieu à Paris. Histoére deul troupe L' Opéra-Comike il a té fondé édsous ch' règne à Louis XIV, l' 26 ed déchimbe 1714 à partir éd ène troupe « foraine » ( troupe deul foire Saint-Germain ) aveuc ch' nom d' Opéra-Comike. Èl troupe ale juait des pantomimes pi des parodies d' opéras mais aveuc des dialoques pérlés. L 'Opéra-Comike il o yu des succès aveuc Charles-Simon Favart. In jinvier 1762, l' Opéra-Comike de la foire s' achuchonne aveuc èl Comédie-Italienne et pi i déménage in février 1762 à l' heutel éd Bourgonne. L' troupe ale s' lonme Comédie-Italienne pi in 1779, Théâtre-Italien mais in 1780 ch' nom ch'est « Opéra-Comique ». Histoére deul salle Favart Èl prumière salle (1783-1838) Ch' téïate il est construit pèr chl' arkitécte Jean-François Heurtier et pi il est inaugurée au 28 d' avri 1783 in présince deul reine Marie-Antoinette. Par nuit du 14 au 15 ed jinvier 1838, un incendie berzille l' salle. Èl deusième salle (1840-1887) L' troésième salle Favart (1898 à nos jours) L' salle al est érconstruite pèr l'arkitécte Louis Bernier aveuc dins des niches du 1er étache ène éstatue la Musique pèr Denys Puech (1854-1942) et pi ène eute éstatue la Poésie pèr Ernest Guilbert (1848-1913). Chés travails durette 11 ans. Èl salle al est inaugurée in déchimbe 1898 (inviron 1 255 plaches). Artisses Albert Maignan : pintures du plafond pi des pannieus face cassis du grand fouéyer ; Henri Gervex : grand fouéyer ; Joseph Blanc : avant fouéyer ; Édouard Toudouze : plafond pi pannieus (Ch' Ju d' Robin pi Marion) deul rotonde Favart ; Louis-Joseph-Raphaël Collin : plafond pi pannieus deul rotonde Marivaux ; Luc-Olivier Merson : plafond éd l'éscailler d'honneur ; François Flameng : fréske La Tragédie grécke et la danse édseur ch' mur éd l'éscailler latéral menant au grand fouéyer ; Benjamin Constant : pinture du plafond deul salle ; Antoine Bernard : balustrades pi lampadoères (façade). Chés rhabillures L' Opéra comike il o un ateiller pour façonner et pi pour foaire chés tinture des costeumes. Christelle Morin ch'est l' chéf costeumière rhabilleuse. Notes et références Raphaëlle Legrand, Nicole Wild, Regards sur l'Opéra-Comique : Trois siècles de vie théâtrale, coll. Sciences de la musique, CNRS éditions, Paris, 2002. (ISBN 2-271-05885-6). Loyens https://www.youtube.com/watch?time_continue=21&v=nmyrtffdM3U Éstraits éd La Chauve-Souris à l'Opéra Comike https://culturebox.francetvinfo.fr/opera-classique/opera/operas-de-france/trois-cents-ans-de-l-opera-comique-sur-un-plateau-202418 https://culturebox.francetvinfo.fr/mode/l-opera-comique-et-ses-tresors-devoilent-300-ans-de-costumes-anciens-210881